CELEX: 62010CJ0090
Language: el
Date: 2011-09-22 00:00:00
Title: Απόφαση του Δικαστηρίου (τέταρτο τμήμα) της 22ας Σεπτεμβρίου  2011. # Ευρωπαϊκή Επιτροπή κατά Βασιλείου της Ισπανίας. # Παράβαση κράτους μέλους - Οδηγία για τους οικοτόπους - Διατήρηση των φυσικών οικοτόπων - Άγρια πανίδα και χλωρίδα - Άρθρα 4, παράγραφος 4, και 6, παράγραφοι 1 και 2 - Πρόβλεψη προτεραιοτήτων για τις ειδικές ζώνες διατηρήσεως καθώς και προσήκουσας προστασίας των ζωνών αυτών - Μη παροχή εγγυήσεως για προσήκουσα νομική προστασία των ειδικών ζωνών διατηρήσεως που βρίσκονται στο Αρχιπέλαγος των Καναρίων. # Υπόθεση C-90/10.

Απόφαση του Δικαστηρίου (τέταρτο τμήμα) της 22ας Σεπτεμβρίου 2011 – Επιτροπή κατά Ισπανίας
      (Υπόθεση C‑90/10)
      «Παράβαση κράτους μέλους – Οδηγία για τους οικοτόπους – Διατήρηση των φυσικών οικοτόπων – Άγρια πανίδα και χλωρίδα – Άρθρα 4, παράγραφος 4, και 6, παράγραφοι 1 και 2 – Καθορισμός προτεραιοτήτων για τις ειδικές ζώνες διατηρήσεως και θέσπιση προσήκουσας προστασίας των ζωνών αυτών – Μη παροχή εγγυήσεως για προσήκουσα νομική προστασία των ειδικών ζωνών διατηρήσεως που βρίσκονται στο Αρχιπέλαγος των Καναρίων»
      1.                     Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Η κατάσταση
            κατά την εκπνοή της ταχθείσας με την αιτιολογημένη γνώμη προθεσμίας (Άρθρο 226 ΕΚ) (βλ. σκέψη 25)
      2.                     Περιβάλλον – Διατήρηση των φυσικών οικοτόπων καθώς και της άγριας πανίδας και χλωρίδας – Οδηγία 92/43 – Ειδικές  ζώνες διατηρήσεως
            – Υποχρεώσεις των κρατών μελών – Καθορισμός προτεραιοτήτων – Υλοποίηση μέσω της τηρήσεως μιας ιεραρχίας κατά την έγκριση των
            αντίστοιχων διαχειριστικών οργάνων – Δεν υφίσταται – Μη λήψη των μέτρων που είναι αναγκαία για την αποτροπή της υποβαθμίσεως
            των φυσικών οικοτόπων και της προκλήσεως σημαντικών ενοχλήσεων στα διάφορα είδη – Παράβαση (Οδηγία 92/43 του Συμβουλίου, άρθρα
            4 § 4 και 6 §§ 1 και 2) (βλ. σκέψεις 37-38, 48-49, 53-54, 62-64 και διατακτ.)
      3.                     Προσφυγή λόγω παραβάσεως – Απόδειξη της παραβάσεως – Η Επιτροπή φέρει το βάρος αποδείξεως – Τεκμήρια – Δεν επιτρέπονται (Άρθρο
            226 ΕΚ) (βλ. σκέψη 47)
      Αντικείμενο 
      
         
               Παράβαση κράτους μέλους – Παράβαση των άρθρων 4, παράγραφος 4, και 6, παράγραφοι 1 και 2, της οδηγίας 92/43/ΕΟΚ του Συμβουλίου,
                  της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ L 206, σ. 7) – Τόποι
                  κοινοτικής σημασίας – Μέτρα διατηρήσεως – Μακαρονησιακή βιογεωγραφική περιφέρεια
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Το Βασίλειο της Ισπανίας, 
               
            –        μη καθορίζοντας, όπως προβλέπει το άρθρο 4, παράγραφος 4, της οδηγίας 92/43/ΕΟΚ του Συμβουλίου, της 21ης Μαΐου 1992, για τη
         διατήρηση των φυσικών οικοτόπων καθώς και της άγριας πανίδας και χλωρίδας, προτεραιότητες για τις ειδικές ζώνες διατηρήσεως
         που αντιστοιχούν στους τόπους κοινοτικής σημασίας της μακαρονησιακής βιογεωγραφικής περιφέρειας οι οποίοι βρίσκονται εντός
         της επικράτειάς του και έχουν προσδιοριστεί με την απόφαση 2002/11/ΕΚ της Επιτροπής, της 28ης Δεκεμβρίου 2001, για θέσπιση
         του καταλόγου των τόπων κοινοτικής σημασίας για τη μακαρονησιακή βιογεωγραφική περιφέρεια, δυνάμει της οδηγίας 92/43, και
      
      –        μη έχοντας θεσπίσει ούτε εφαρμόσει, όπως προβλέπει το άρθρο 6, παράγραφοι 1 και 2, της οδηγίας 92/43, τα κατάλληλα μέτρα διατηρήσεως
         και ένα σύστημα προστασίας με το οποίο να εξασφαλίζεται η αποτροπή της υποβαθμίσεως των οικοτόπων και της προκλήσεως σημαντικών
         ενοχλήσεων στα διάφορα είδη, μέσω της κατοχυρώσεως της νομικής προστασίας των ειδικών ζωνών διατηρήσεως που καλύπτουν τους
         ευρισκόμενους εντός της επικράτειάς του τόπους στους οποίους αναφέρεται η απόφαση 2002/11,
      
      παρέβη τις υποχρεώσεις που υπέχει από τις προαναφερθείσες διατάξεις της εν λόγω οδηγίας. 
      
         
                  2)
               
               
                  
               
               
                  	Καταδικάζει το Βασίλειο της Ισπανίας στα δικαστικά έξοδα. 
               
            
         
                  3)
               
               
                  
               
               
                  	Η Δημοκρατία της Φινλανδίας φέρει τα δικαστικά της έξοδα.